《雪中问梅》
宋代·李洪

雪拥前村路，梅花次第芳。
月边谁索笑，溪断忽吹香。
老眼经年别，醒魂异昔狂。
何时真载酒，翠羽伴飞觞。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。